﻿ 30.000 indvandrere skal i job | SOL.dk
Forside » 30.000 indvandrere skal i job
30.000 indvandrere skal i job
KIlde: Paco Ayala/123rf
Regeringen fremlagde i går sin nye integrationsplan ”Alle skal bidrage – flygtninge og indvandrere hurtigere i beskæftigelse”, der over en toårig periode skal få 30.000 flygtninge og indvandrere i job.
Regeringen har tilsidesat 44 millioner kroner til projektet. Pengene går til jobcentrene i kommunerne, som i samarbejde med virksomheder skal skabe stillinger i form af nyttejob, virksomhedspraktik eller arbejde med løntilskud. I udspillet står der:
”Vi vil ruste flygtninge og familiesammenførte bedre til det danske arbejdsmarked. Langt flere skal i gang på en arbejdsplads. For et arbejde er den bedste ramme for at lære om det danske samfund og for at lære sproget”.
Af udspillet fremgår fire overordnede punkter for planen:
- Et jobrettet integrationsprogram for nytilkomne flygtninge og familiesammenførte
- Den enkelte skal bruge uddannelse og erfaringer fra hjemlandet
- Indvandrere på kontanthjælp skal i arbejde
- Fælles mål om job og uddannelse
LÆS OGSÅ: DF’er vil sidestille muslimer med rockere og bandemedlemmer
Støtten til kommunerne afhænger af deres indsats for at få flygtningene i arbejde. Det vil fremover ikke være ligeså givtigt for kommunerne at få flygtninge til at tage et danskkursus. De vil derimod få fuld revision fra staten, hvis de får dem i arbejde.
Hvad mener du om Regeringens tiltag?
indvandrere, arbejde, politik